Diversió i alegria en la ja clàssica Fira Jove de Nadal d'Alboraia
27 de desembre de 2024

L'Ajuntament d'Alboraia ha celebrat la Fira Jove de Nadal, un esdeveniment que realitza en els últims anys i que ja s'ha convertit en una cita ineludible i favorita dins de la programació nadalenca de la localitat. Un any més, ha estat plena d'activitats i jocs gratuïts per als quals han ajudat diverses associacions amb l'Espai Jove.

El grup Scout Sant Cristòfor, els Xufarunners i les associacions Paz y Desarrollo, Afrolatidos i Elkambio han complementat d'aquesta manera un programa compost per tallers infantils i juvenils, gymkhanas, xapes, pintacares, fotomatón, cotó de sucre i rosses i molt més.

L'alcalde d'Alboraia, Miguel Chavarría, acompanyat per membres de l'Equip de Govern s'han acostat a fer un volt i jugar amb el veïnat de més curta edat. A la vesprada, queda el Fest-i-Jove, un festival de música únic amb el grup valencià més en forma del panorama, Lisasinson, i grups d'Alboraia com Iris Asekas i Boulevard 303.